8 ISIGIDIMI SAMAXOSA, APRIL 1, 1881.

IMFUNDO.

UDR. DALE uvelise elinye iq'inga elihle namhla, engxamele ukuba bafumaneke aba fundisi bentsapo. Kubonakala ukuba uyi nyamekele kanye imfundo kweli lizwe. Singa singa fundwa, siqondwe Isaziso sake esikoyo kwesi *Sigidimi.* Aba fana, ne ntombi ezi tanda uku zilungiselela umsebenzi woku fundisa intsapo, zati kodwa azabi natuba, lokuba zizi xase ngokwazo kwezo zikula ezinga fumana kuzo ituba loku wulungiselela lomsebenzi, zinalo namhla. Kweli lizwe libanzi ka ngakanana, zininzi indawo, nendlela abanga nceda ngazo uhlanga, abantu abafundileyo. Into ke eyo nyusa uhlanga kukuti, sizanywe esi sizukulwana sivelayo ngoku, siteta ke ngaba balusapo lwetu.

IZIMISO EZILUNGE NABAFUNDISWA UKUFUNDISA,
(*Pupil Teachers).*

(1.) Abaceli balomcimbi woku fundiswa ukufundisa nokuba ludodana, nokuba ngu mtinjana na, mabangabi ngapantsi kweminyaka elishumi eline sitatu (13) ngobudala.

(2.) Abacela lomcimbi, kufuneka ukuba bamanelise Umpatiswa we Micimbi ye Mfundo, ngendawo ezilunge nesimilo, nokwazi kwabo.

(3.) Abaceli abo, bakuba bamkelwe, baya kungeniswa kwi sikula esiya kuba sesi manelisayo Umpatiswa we Micimbi ye Mfundo, ngendawo zokuba kuko amatuba ayakuilungela ulutsha, ukuba lufundiswe kakuble indlela zoku fundisa, nezo kupata isikula.

(4.) Abafundiswa umcimbi woku fundisa, bakwamkelwa, bozuziswa imali engengapezu kwe ponti ezilishumi elinambini (£12) ngo mnyaka woku qala. Ukuba ke umfundiswa lowo, ute wakolisa emsebenzini wake, yonyuswa lomali ibe zi £18 ngo mnyaka wesibini; le ke iya kuba yimali aya kumana ukuyi zuza ngo mnyaka, ngalo lonke ixesha loku hlala kwake kulo msebenzi.

(5.) Ixesha aya kulihlala umfundiswa lowo, lodla ngokuba yiminyaka emitatu, kodwa linga nokolulelwa esihlanwini, ngokwe mvumelo ye Rulumente.

(6.) Umnqopiso oya kwenziwa, uya kuba pakati komfundiswa lowo, nompati weso sikula aya kufundiswa kuso, uze ubalwe, kuxelwe nexesha lokubotshwa ziti nendawo ze miswa nguwo, zibe zezivunywe yi Rulumente.

(7.) Ukuba abapati, abafundisi ngohlobo oluya kumanelisa u Rulumente, mhlaumbi kufundiswe nangaba ngavunywanga ngu Mpatiswa we Micimbi ye Mfundo, yoba yimfanelo yo Mpatiswa lowo, enemvumelo ye Rulumente, ukuba abambe lemali irolelwa abafundiswa aba kweso sikula, boti kodwa abapati bayi shunyayezwe lonto, inyanga ezintatu, pambi kokuba oku kwenziwe.

(8.) Umfundisi oyintloko kwi sikula apo kufundiswa abafundiswa abo, uya kubanika izifundiso ezilunge kanye nalo mcimbi wabo, atabate ixesha eli ngenga pantsi kwe yure (hour) ezine nge veki; ekangele kulendawo yokuba mababe noku pumela kuviwo, lwabafuna ipepa lesiqiniselo sobu fundisi (Teacher’s Certificate).

(9.) Umfundisi oyintloko lowo, wozuza £10 ngaye umfundiswa ote wasifumana isiqiniselo eso; ize yongezwe lemali ibe zi £15, ngaye wonke umfundiswa osifumeneyo isiqiniselo esi nodumo (with honours); ukuba ke kodwa u Mpatiswa we Micimbi ye Mfundo, waneliswe ngendawo yokuba lomfundisi oyintloko, umfundisile umfundiswa lowo ezondawo zibalulweyo, abe lindelwe ukuba amfundise zona.

ISAZISO.

UMTENGISI wento zonke ezinje nge Nkomo nama Hashe nozi Gusha into asakuba umniniyo efuna ukuyi tengisa woyibika kuqala kumtengisi we fandesi; ize axelelwe ixesha lokutengisa, nemini emaziziswe ngayo ezonto kwi siqingata sase Nqamakwe kwelama Mfengu.

Umtengisi, Auctioneer

John Mazamisa, Ngqamakwe, 24 January, 1881.

ST. JOHN’S SCHOOL, E MTATA.

KUVULEKELE indawo kwi Sihlanu, 5, sabafana kwesi sikula, ukuba babe zi Pupil Teachers, oko kukuti abancedisi ekufundiseni, abaya kuti kodwa baqeqeshelwe umsebenzi woku fundisa, bebotshwe iminyaka emitatu, nje ngezimiso ezo funyanwa kwesi *Sigidimi.*

Uviwo luya kwenziwa ngoku ’balwa nangenteto e St. John’s School e Mtata, kusuku lwo 1st. ne 2nd. ku April, 1881, kwizifundo ezibalulweyo kwi III ne IV Government Standard, viz :—

 Reading; Dictation; Arithmetic (Compound Rules Prac­tice Proportion and Vulgar Fractions); Descriptive Geo­graphy; Element of Grammar, Parsing and Analysis of Sentences.

Abo balingwa abate emva kwolu viwo bamkelwa ngu Mongameli Wemfundo, baya kubotshwa ukuba babe zi Pupil Teachers kumpati we sikolo sase Mtata, iminyaka emitatu ukususela kusuku lwo 1 ku April, 1881, kuya kufuneka ukuba bawungene lomsebenzi wabo ngako kodwa ukuba lugqitywe uviwo.

Umvuzo wabo uya kuba zi £12 ngomnyaka woku qala, kuze kuti ngowesibini nowe sitatu ube zi £18 ngomnyaka. Ngapandle kokuba babe ngabeza esikolweni ngemfundo yodwa, baya kubatala ngomnyaka i £13 kwi Institution, bebatalela ukuxaswa noku fundiswa kwabo. Akukabiko ndawo yenziweyo yokuhlala ukuba kwamkelwe abamhlope.

Wonke ozayo eluviweni kufuneka ukuba eze kunye nayo (1) Incwadi yesimilo, (2) Incwadi yobudala bake, (3) Ipepa elibalwe ngumzali nokuba ngumgcini wake evumelana nengqesho yake ukuba abe yi Pupil Teacher, ngokumayela nendawo esezi kankanyiwe kwelipepa.

Bonke abanga balingwa botnmela amagama abo kwa kuqala ku Rev. Wm. Cameron, e Mtata, baya kulungiselwa indawo endlwini ye sikolo ngexesha lokuqutywa kwo viwo.

Kungati kubeko indawo zokwamkelwa abafundi abambalwa baba Ntsundu.

Onke amakwenkwe afuna ukungena kufuneka abeko e St. John’s, e Mtata eluviweni ngosuku lwe 2 ku April, beze nencwadi zesimilo sabo. Kuya kufuneka behlaule i £5 ngomnyaka, bazifunele ngokwabo incwadi nengubo zabo.

Uviwo kwabo bafuna ukuba zi Pupil Teachers, nakwaba funa imfundo baya kuqala ngo 9 wakusasa. I Easter Holidays zipela nge 2 ku April.

Umtata, 14 February, 1881.

“ISIGIDIMI SAMAXOSA.”

I

PEPA lendaba lishicilelwa e-Lovedale—ngenyanga zonke.

Lirolelwa ngomnyaka isheleni ezintatu (3s). Ukuba

litunyelwa ngeposi (4s); xa lingarolelwanga kwamaqala,—
zibe zisheleni ezintlanu (5s).

Ngokutunyelwa kwe mali; kubatabati be *Sigidimi* kuko abaman’ ukukala ngokuti, bengahlauli nje, kungokuba bengenaqinga lokuyi tumela imali. Indlela ekunokwenziwa ngazo, zimbini. Enye kukutumela izitampu. Enye neyona iqinisekileyo, kukuya kuyinika lomali, kumntu okufupi, ogcina incwadi zeposi, aze ke yena anikele ipepa, abati ukulibiza, yimali yeposi, (post office order), ukuze ke umntu atumele lona kwi Printing Office, e-Lovedale apa. Umgcini posi lowo, uti abize itiki, ukuba imali eza kutunyelwa iyi iponti, mhlaumbi inga pantsi kwayo. Indawo egqitiseleyi ngokulunga, kolu uhlobo lokutumela imali, kukuba xa ilahlekileyo, angabuye umntu aye kufuna elinye ipepa, ngapandle kokubuya ahlaule.

Elipepa lishicilelwa E-Lovedale Institution mayela
kolokuqala enyangeni.